title: 2012/802/UE: Decizia Parlamentului European din 23 octombrie 2012 referitoare la descărcarea de gestiune pentru execuția bugetului Agenției Europene pentru Medicamente aferent exercițiului financiar 2010

text:
               20.12.2012

               RO

               Jurnalul Oficial al Uniunii Europene

               L 350/82

         DECIZIA PARLAMENTULUI EUROPEAN
   din 23 octombrie 2012
   referitoare la descărcarea de gestiune pentru execuția bugetului Agenției Europene pentru Medicamente aferent exercițiului financiar 2010
   (2012/802/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere Decizia sa din 10 mai 2012 (2) de amânare a deciziei de descărcare de gestiune pentru execuția bugetului Agenției Europene pentru Medicamente aferent exercițiului financiar 2010, rezoluția care o însoțește, precum și răspunsurile directorului executiv al Agenției,

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului (4) de instituire a unei Agenții Europene pentru Medicamente, în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere declarația comună privind agențiile descentralizate și abordarea comună anexată la aceasta, agreate în iunie 2012 de Parlamentul European, Consiliu și Comisie ca urmare a activității Grupului de lucru interinstituțional privind agențiile descentralizate înființat în martie 2009, în special secțiunile privind guvernanța, funcționarea, programarea, răspunderea și transparența din abordarea comună;

               —

               având în vedere articolul 77 și anexa VI la Regulamentul său de procedură,

               —

               având în vedere al doilea raport al Comisiei pentru control bugetar și avizul Comisiei pentru mediu, sănătate publică și siguranță alimentară (A7-0298/2012),

               1.

               acordă directorului executiv al Agenției Europene pentru Medicamente descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 27.

      (2)  JO L 286, 17.10.2012, p. 377.

      (3)  JO L 248, 16.9.2002, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.
    ---documentbreak---

               20.12.2012

               RO

               Jurnalul Oficial al Uniunii Europene

               L 350/84

         REZOLUȚIA PARLAMENTULUI EUROPEAN
   din 23 octombrie 2012
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2010
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 — C7-0051/2012),

               —

               având în vedere Decizia sa din 10 mai 2012 (2) de amânare a deciziei de descărcare de gestiune pentru execuția bugetului Agenției Europene pentru Medicamente aferent exercițiului financiar 2010, rezoluția care o însoțește, precum și răspunsurile directorului executiv al Agenției,

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului (4) de instituire a unei Agenții Europene pentru Medicamente, în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere declarația comună privind agențiile descentralizate și abordarea comună anexată la aceasta, agreate în iunie 2012 de Parlamentul European, Consiliu și Comisie ca urmare a activității Grupului de lucru interinstituțional privind agențiile descentralizate înființat în martie 2009, în special secțiunile privind guvernanța, funcționarea, programarea, răspunderea și transparența din abordarea comună,

               —

               având în vedere articolul 77 și anexa VI la Regulamentul său de procedură,

               —

               având în vedere al doilea raport al Comisiei pentru control bugetar și avizul Comisiei pentru mediu, sănătate publică și siguranță alimentară (A7-0298/2012),

               A.

               întrucât, la 10 mai 2012, Parlamentul European a amânat decizia de a acorda descărcarea de gestiune și de a închide conturile Agenției Europene pentru Medicamente (numită în continuare Agenția) pentru exercițiul financiar 2012;

               B.

               întrucât Agenția a eliminat cea mai mare parte a deficiențelor subliniate în raportul din 10 mai 2012 și a furnizat autorității care acordă descărcarea de gestiune informații semnificative prin scrisorile din 2 și 6 iulie 2012 și din 2, 7 și 24 august 2012;

               C.

               întrucât descărcarea de gestiune este un instrument adecvat de care dispune Parlamentul European în acest sens, ce impune luarea unei decizii bazate pe argumente faptice și substanțiale; reamintește, în acest context, normele în vigoare, respectiv Statutul funcționarilor și Regimul aplicabil celorlalți agenți ai Comunităților Europene, Regulamentul financiar aplicabil bugetului general al Comunităților Europene, regulamentul de înființare al Agenției și politicile și procedurile specifice stabilite de către aceasta,

               1.

               reamintește importanța activității desfășurate de Agenție pentru a acorda statelor membre și instituțiilor cea mai bună consultanță științifică posibilă în ceea ce privește evaluarea calității, siguranței și a eficacității produselor medicinale pentru uz uman și veterinar;

      Acțiunile întreprinse în urma procedurii de descărcare de gestiune pentru 2009

               2.

               constată că, la 7 iunie 2012, consiliul de administrație a aprobat noua structură și responsabilitățile Comitetului consultativ pentru achizițiile publice și contracte; salută faptul că Agenția a stabilit un plan de achiziții multianual pentru perioada 2012-2014, astfel cum a solicitat autoritatea care acordă descărcarea de gestiune în raportul său referitor la descărcarea de gestiune pentru exercițiul financiar 2009;

      Credite reportate și anulări

               3.

               reamintește că Curtea de Conturi a constatat un nivel ridicat de reportări în exercițiul financiar 2010, precum și nerespectarea principiului bugetar al anualității; salută faptul că Agenția și-a consolidat procedurile de previzionare a veniturilor din onorarii prin crearea unei echipe care analizează, în strânsă cooperare cu sectorul farmaceutic, stadiul cercetărilor privind produsele farmaceutic înainte de depunerea solicitărilor la Agenție; ia act de angajamentul ferm al Agenției de a colabora cu Direcția Generală Buget a Comisiei cu scopul de a asigura un cadru stabil în contextul revizuirii actuale a regulamentelor financiare-cadru;

               4.

               acordă întregul său sprijin pentru toate eforturile depuse de conducerea și de administrația Agenției de a reforma sistemul de plăți pentru serviciile furnizate de autoritățile statelor membre, care ar trebui să se bazeze în mod clar pe costurile reale; salută, așadar, inițiativa Agenției de a elabora o nouă propunere care va fi prezentată Consiliului de administrație; solicită și se așteaptă ca acest sistem de plată să facă obiectul unei dezbateri și al unei decizii a Consiliului de administrație fără întârziere;

      Transparența și gestionarea conflictelor de interese

               5.

               ia act de faptul că, în noiembrie 2012, Agenția organizează un atelier care va reuni o gamă largă de părți interesate cu scopul de a elabora modalitățile de asigurare a accesului public la datele obținute din testele clinice, precum și de faptul că selecția și formarea personalului științific al Agenției, în vederea îmbunătățirii analizei datelor brute, se află într-un stadiu avansat;

               6.

               ia act de faptul că Agenția a îmbunătățit amploarea și metodologia controalelor sistematice ex ante și ex post legate de verificarea declarațiilor de interese și salută, de asemenea, decizia Agenției de a realiza o evaluare anuală a politicii sale revizuite privind declararea intereselor; invită, așadar, Agenția să informeze periodic, o dată la șase luni, autoritatea care acordă descărcarea de gestiune cu privire la punerea în aplicare a politicii sale revizuite și, în special, cu privire la controalele sale sistematice ex ante și ex post;

               7.

               constată cu satisfacție că Agenția a început să publice procesele-verbale ale reuniunilor anumitor comitete științifice, primul dintre acestea fiind Comitetul pediatric, în iulie 2012; ia act de faptul că procesul de publicare a proceselor-verbale ale reuniunilor tuturor comitetelor științifice va fi finalizat doar la sfârșitul anului 2013;

               8.

               constată că preocupările exprimate cu privire la circuitele financiare și la potențialele conflicte de interese legate de procesarea plăților, care sunt cauzate de separarea insuficientă a sarcinilor, au fost eliminate de Agenție prin introducerea programului informatic de contabilitate SAP ca sistem financiar central al Agenției;

               9.

               subliniază că, în iunie 2012, s-a înregistrat un caz de tip „ușă turnantă” în cadrul Agenției, întrucât fostul șef al Serviciului juridic a preluat funcția de jurist superior în cadrul unei firme de avocatură din SUA, printre clienții căreia se numără o serie de companii din sectorul farmaceutic; constată că directorul executiv al Agenției a lansat o analiză a activității desfășurate de fostul șef al Serviciului juridic; invită Agenția să informeze autoritatea care acordă descărcarea de gestiune cu privire la rezultatele acestei analize până la sfârșitul anului 2012;

               10.

               ia act de faptul că Agenția a inițiat un proces de verificare a declarațiilor de interese ale experților săi și ale membrilor comitetelor care au fost implicați activ în activitățile Agenției în perioada cuprinsă între 1 ianuarie și 31 mai 2012, raportându-le la CV-urile acestora; constată că aproximativ 54 % din experți și membrii comitetelor au prezentat Agenției un CV actualizat; invită Agenția să informeze autoritatea care acordă descărcarea de gestiune cu privire la calendarul și rezultatele procesului de verificare pentru restul de 46 % din experți și membri ai comitetelor până la începutul viitoarei proceduri de descărcare de gestiune;

               11.

               salută inițiativa Agenției de a publica pe site-ul său de internet declarațiile de interese ale personalului în funcții de conducere și ale experților implicați în evaluarea produselor medicinale; ia act cu interes de faptul că lista experților indică și nivelul lor de risc în ceea ce privește conflictele de interese; salută angajamentul Agenției de a publica, pe lângă declarația de interese, profilul profesional și educațional al experților științifici incluși în baza de date a experților începând din primul trimestru al anului 2013 și va monitoriza cu atenție procesul de publicare pe durata viitoarelor proceduri de descărcare de gestiune;

               12.

               salută anunțul Agenției privind intenția sa de introduce un sistem de control ex ante și ex post al declarațiilor de interese, mai ales prin compararea aleatorie a acestora cu CV-urile și cu informațiile prezentate de experții de la nivel național; solicită Agenției să comunice autorității de control bugetar un calendar precis al punerii în aplicare a noului sistem;

               13.

               împărtășește punctul de vedere al Agenției conform căruia un nivel înalt de fiabilitate și de sinceritate în ceea ce privește interesele declarate poate fi atins numai dacă și companiile farmaceutice fac publice lista experților și a centrelor de cercetare cu care colaborează, precum și sumele implicate în raporturile financiare cu aceștia; împărtășește punctul de vedere al Agenției conform căruia ar trebui să se examineze oportunitatea introducerii unei inițiative legislative în acest domeniu;

               14.

               salută eforturile Agenției de a răspunde preocupărilor autorității care acordă descărcarea de gestiune legate de prevenirea și gestionarea conflictelor de interese; ia act, în special, de rapoartele din 29 iunie 2012 și din 7 august 2012 primite de autoritatea care acordă descărcarea de gestiune cu privire la examinarea cazurilor de gestionare a conflictelor de interese identificate de IAS și cu privire la examinarea potențialelor conflicte de interese ale experților implicați în evaluarea medicamentului Pandemrix;

               15.

               își exprimă convingerea fermă că trebuie luate măsuri în cazul în care se constată nerespectarea normelor în vigoare; consideră că, în astfel de cazuri, Agenția ar trebui să elaboreze un plan de acțiune, însoțit de un calendar precis, prin care să remedieze deficiențele, iar aplicarea sa ar trebui monitorizată de Parlamentul European, și că aceste probleme ar trebui rezolvate prin modificarea normelor și a reglementărilor în vigoare, în vederea eliminării unor eventuale breșe;

               16.

               invită Agenția să introducă, în fiecare dintre rapoartele sale anuale de activitate, o secțiune specială în care să descrie acțiunile întreprinse pentru a preveni și a gestiona conflictele de interese, care ar trebui să includă, printre altele:

                           —

                           numărul de presupuse cazuri de conflict de interese verificate;

                           —

                           numărul de cazuri de tip „ușă turnantă”;

                           —

                           măsurile adoptate în fiecare categorie de cazuri;

                           —

                           numărul de proceduri pentru tratarea situațiilor de abuz de încredere și rezultatele acestora;

                           —

                           sancțiunile aplicate;

                     solicită Agenției să informeze în detaliu autoritatea care acordă descărcarea de gestiune cu privire la măsurile adoptate;

               17.

               consideră important faptul că comisia competentă în fond menține un contact strâns cu Agenția, invitându-l pe directorul executiv pentru un schimb de opinii cel puțin o dată pe an, numind o persoană de contact din rândul membrilor comisiei și efectuând vizite la Agenție o dată la doi ani; reamintește că ultima vizită a avut loc în iunie 2011;

               18.

               salută, în general, declarația comună și abordarea comună privind agențiile descentralizate, menționată anterior, care vizează și reține anumite elemente ce prezintă importanță pentru descărcarea de gestiune și se așteaptă ca foaia de parcurs privind acțiunile ulterioare în cadrul abordării comune, care urmează să fie prezentată de Comisie până la sfârșitul anului 2012, să țină cont pe deplin de aceste aspecte;

               19.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (6) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 27.

      (2)  JO L 286, 17.10.2012, p. 377.

      (3)  JO L 248, 16.9.2002, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.

      (6)  JO L 286, 17.10.2012, p. 388.


title: 2012/469/UE: Decizia Consiliului din 24 iulie 2012 privind poziția care urmează să fie adoptată de Uniunea Europeană în cadrul comitetului administrativ al Comisiei Economice pentru Europa a Organizației Națiunilor Unite cu privire la proiectul de regulament privind sistemele de avertizare la trecerea involuntară peste liniile de separare a benzilor de circulație și proiectul de regulament privind sistemele avansate de frânare de urgență  Text cu relevanță pentru SEE

text:
               10.8.2012

               RO

               Jurnalul Oficial al Uniunii Europene

               L 213/2

         DECIZIA CONSILIULUI
   din 24 iulie 2012
   privind poziția care urmează să fie adoptată de Uniunea Europeană în cadrul comitetului administrativ al Comisiei Economice pentru Europa a Organizației Națiunilor Unite cu privire la proiectul de regulament privind sistemele de avertizare la trecerea involuntară peste liniile de separare a benzilor de circulație și proiectul de regulament privind sistemele avansate de frânare de urgență
   (Text cu relevanță pentru SEE)
   (2012/469/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu Decizia 97/836/CE a Consiliului (1), Comunitatea a aderat la Acordul Comisiei Economice pentru Europa a Organizației Națiunilor Unite („UNECE”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”).

               (2)

               Cerințele armonizate din proiectul de regulament al UNECE privind dispozițiile uniforme cu privire la omologarea autovehiculelor în ceea ce privește sistemul de avertizare la trecerea involuntară peste liniile de separare a benzilor de circulație (2) și proiectul de regulament al UNECE privind sistemele avansate de frânare de urgență (3) („proiectele de regulamente UNECE”) vizează să înlăture barierele tehnice din calea comerțului cu autovehicule între părțile contractante la Acordul revizuit din 1958 și să asigure faptul că aceste vehicule oferă un nivel ridicat de siguranță și protecție.

               (3)

               Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (4) impune instalarea de sisteme de avertizare la trecerea involuntară peste liniile de separare a benzilor de circulație și de sisteme avansate de frânare de urgență pe anumite autovehicule din categoriile M2, N2, M3 și N3.

               (4)

               Este necesară stabilirea poziției care urmează să fie adoptată în numele Uniunii în cadrul comitetului administrativ al Acordului revizuit din 1958 cu privire la adoptarea proiectelor de regulamente ale UNECE,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul comitetului administrativ al Acordului revizuit din 1958 este de a vota în favoarea proiectului de regulament al UNECE privind dispozițiile uniforme cu privire la omologarea autovehiculelor în ceea ce privește sistemul de avertizare la trecerea involuntară peste liniile de separare a benzilor de circulație, astfel cum figurează în documentele ECE/TRANS/WP.29/2011/78, ECE/TRANS/WP.29/2011/89 și ECE/TRANS/WP.29/2011/91.
   Articolul 2
   Poziția care urmează să fie adoptată de Uniunea Europeană în cadrul comitetului administrativ al Acordului revizuit din 1958 este de a vota în favoarea proiectului de regulament al UNECE privind sistemele avansate de frânare de urgență, astfel cum figurează în documentele ECE/TRANS/WP.29/2011/92 și ECE/TRANS/WP.29/2011/93 împreună cu modificările acestora.
   Articolul 3
   Prezenta decizie întră în vigoare la data adoptării.

      Adoptată la Bruxelles, 24 iulie 2012.

            Pentru Consiliu

            Președintele

         A. D. MAVROYIANNIS

      (1)  JO L 346, 17.12.1997, p. 78.

      (2)  Documentele UNECE ECE/TRANS/WP.29/2011/78, ECE/TRANS/WP.29/2011/89 și ECE/TRANS/WP.29/2011/91.

      (3)  Documentele UNECE ECE/TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 și ECE TRANS/WP.29/2011/93/Amend.1.

      (4)  JO L 200, 31.7.2009, p. 1.


title: 2014/518/Euratom: Decizia Consiliului din 14 aprilie 2014 privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană

text:
               6.8.2014

               RO

               Jurnalul Oficial al Uniunii Europene

               L 233/20

         DECIZIA CONSILIULUI
   din 14 aprilie 2014
   privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană

      (2014/518/Euratom)

   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere recomandarea Comisiei Europene,
   întrucât:

               (1)

               La 24 septembrie 2012, Consiliul a autorizat Comisia să inițieze negocieri cu Republica Serbia în vederea încheierii unui protocol la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană („protocolul”).

               (2)

               Respectivele negocieri s-au încheiat cu succes și protocolul a fost semnat la 10 decembrie 2013.

               (3)

               Încheierea protocolului de către Comisie ar trebui să fie aprobată în ceea ce privește chestiunile care intră în competența Comunității Europene a Energiei Atomice.

               (4)

               Semnarea și încheierea protocolului fac obiectul unei proceduri separate în ceea ce privește chestiunile care intră în competența Uniunii și a statelor sale membre,

         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană.
   Textul protocolului este atașat la decizia privind semnarea.
   Articolul 2
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         C. ASHTON


title: 2010/125/: Decizia Consiliului din 25 februarie 2010 de desemnare a membrilor comitetului prevăzut la articolul 255 din Tratatul privind funcționarea Uniunii Europene

text:
               27.2.2010

               RO

               Jurnalul Oficial al Uniunii Europene

               L 50/20

         DECIZIA CONSILIULUI
   din 25 februarie 2010
   de desemnare a membrilor comitetului prevăzut la articolul 255 din Tratatul privind funcționarea Uniunii Europene
   (2010/125/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 255 paragraful al doilea,
   având în vedere inițiativa Președintelui Curții de Justiție din 26 ianuarie 2010,
   întrucât:

               (1)

               În temeiul articolului 255 primul paragraf din tratat este instituit un comitet cu misiunea de a emite un aviz cu privire la capacitatea candidaților de a exercita funcțiile de judecător și avocat general în cadrul Curții de Justiție și al Tribunalului, înainte ca guvernele statelor membre să facă nominalizările (denumit în continuare „comitetul”).

               (2)

               Comitetul este format din șapte personalități alese dintre foștii membri ai Curții de Justiție și ai Tribunalului, dintre membrii instanțelor naționale supreme și din juriști reputați, dintre care unul este propus de Parlamentul European.

               (3)

               Este necesar să se ia în considerare o componență echilibrată a comitetului, în special în ceea ce privește baza geografică a acesteia și reprezentarea sistemelor juridice ale statelor membre.

               (4)

               Prin urmare, ar trebui să se procedeze la desemnarea membrilor comitetului, precum și a președintelui acestuia,

         ADOPTĂ PREZENTA DECIZIE:
   Articolul 1
   Pentru o perioadă de patru ani începând din 1 martie 2010 sunt desemnați în calitate de membri ai comitetului prevăzut la articolul 255 din Tratatul privind funcționarea Uniunii Europene:

               Dl Jean-Marc SAUVÉ, președinte

               Dl Peter JANN

               Lord MANCE

               Dl Torben MELCHIOR

               Dl Péter PACZOLAY

               Dna Ana PALACIO VALLELERSUNDI

               Dna Virpi TIILI

         Articolul 2
   Prezenta decizie intră în vigoare la 1 martie 2010.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 februarie 2010.

            Pentru Consiliu

            Președintele

         A. PÉREZ RUBALCABA


title: Decizia Consiliului din 13 martie 1989 privind încheierea Acordului sub formă de schimb de scrisori între Comunitatea Economică Europeană și Republica Tunisiană privind importul în Comunitate al conservelor de salată de fructe originare din Tunisia

text:
               03/Volumul 07

               RO

               Jurnalul Ofícial al Uniunii Europene

               59

         31989D0195

               L 073/49

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 13 martie 1989
   privind încheierea Acordului sub formă de schimb de scrisori între Comunitatea Economică Europeană și Republica Tunisiană privind importul în Comunitate al conservelor de salată de fructe originare din Tunisia
   (89/195/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât Acordul de cooperare între Comunitatea Economică Europeană și Republica Tunisiană (1) a fost semnat la 25 aprilie 1976 și a intrat în vigoare la 1 noiembrie 1978;
   întrucât este necesară aprobarea Acordului sub formă de schimb de scrisori între Comunitatea Economică Europeană și Republica Tunisiană privind importul în Comunitate al conservelor de salată de fructe originare din Tunisia,
   DECIDE:
   Articolul 1
   Acordul sub formă de schimb de scrisori între Comunitatea Economică Europeană și Republica Tunisiană privind importul în Comunitate al conservelor de salată de fructe originare din Tunisia este aprobat în numele Comunității.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 13 martie 1989.

            Pentru Consiliu

            Președintele

         C. SOLCHAGA CATALAN

      (1)  JO L 265, 27.9.1978, p. 2.


title: Decizie

text:
               13.2.2015

               RO

               Jurnalul Oficial al Uniunii Europene

               C 53/1

         DECIZIE
   (2015/C 53/01)
   SECRETARUL GENERAL AL PARLAMENTULUI EUROPEAN,
   având în vedere Regulamentul (CEE, Euratom, CECO) nr. 259/68 al Consiliului (1), modificat prin Regulamentul (CE, Euratom) nr. 723/2004 al Consiliului (2) și, ultima dată, prin Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (3), și în special articolul 30 al acestui statut,
   având în vedere Decizia Biroului Parlamentului European din 13 ianuarie 2014 privind delegarea competențelor autorității împuternicite să facă numiri (AIPN) și ale autorității împuternicite să încheie contracte de muncă (AIICM),
   având în vedere data de expirare, și anume 31 decembrie 2014, a listelor de rezervă ale Parlamentului European de mai jos:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   având în vedere avizul Comisiei paritare, prezentat în cadrul reuniunii sale din 22 octombrie 2014,
   DECIDE:
   Articolul 1
   Durata de valabilitate a listelor de rezervă:

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         se prelungește până la 31 decembrie 2015.
   Articolul 2
   Durata de valabilitate a listelor de rezervă:

               AD/1/10, PE/103/S, PE/104/S, PE/107/S, PE/119/S

         nu se prelungește.

      Luxemburg, 12 decembrie 2014.

         Klaus WELLE

            Secretar general

      (1)  JO L 56, 4.3.1998, p. 1.

      (2)  JO L 124, 27.4.2004, p. 1.

      (3)  JO L 287, 29.10.2013, p. 15.


title: Decizia Consiliului din 14 noiembrie 2005 privind încheierea unui acord sub forma unui schimb de scrisori între Comunitatea Europeană și Statele Unite ale Americii privind problemele legate de comerțul cu vin

text:
Anunţ juridic important

|

32005D0798

Official Journal L 301 , 18/11/2005 P. 0014 - 0015

		20051114Decizia Consiliuluidin 14 noiembrie 2005privind încheierea unui acord sub forma unui schimb de scrisori între Comunitatea Europeană și Statele Unite ale Americii privind problemele legate de comerțul cu vin(2005/798/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 23 octombrie 2000, Consiliul a autorizat Comisia să negocieze un acord privind comerțul cu vin între Comunitatea Europeană și Statele Unite ale Americii.(2) După încheierea negocierilor, cele două părți au parafat, la 14 septembrie 2005, acordul între Comunitatea Europeană și Statele Unite ale Americii privind comerțul cu vin, precum și acordul sub forma unui schimb de scrisori între Comunitatea Europeană și Statele Unite ale Americii privind problemele legate de comerțul cu vin.(3) Regulamentul (CE) nr. 1037/2001 al Consiliului din 22 mai 2001 de autorizare a ofertei și livrării pentru consum uman direct a anumitor vinuri importate presupuse a fi făcut obiectul unor procedee oenologice neprevăzute de Regulamentul (CE) nr. 1493/1999 [1], pe de o parte, și Regulamentul (CE) nr. 883/2001 al Comisiei din 24 aprilie 2001 de stabilire a normelor de aplicare a Regulamentului (CE) nr. 1493/1999 al Consiliului privind comerțul cu produse vitivinicole cu țările terțe [2], pe de altă parte, prevăd, în special pentru vinurile originare din Statele Unite ale Americii, anumite derogări de la normele comunitare în domeniul practicilor oenologice și de certificare.(4) Aceste derogări expiră la 31 decembrie 2005. În temeiul articolelor 4 și 9 din acordul privind comerțul cu vin, vinurile originare din Statele Unite vor beneficia în continuare de același tratament, însă, în conformitate cu articolul 17 alineatul (2) din acordul respectiv, aceste dispoziții vor fi puse în aplicare doar începând din prima zi a celei de-a doua luni care urmează lunii în care este primită comunicarea scrisă menționată la articolul 6 alineatul (3) din acordul respectiv.(5) Prin urmare, era necesar să se negocieze un acord separat sub forma unui schimb de scrisori pentru a acoperi perioada cuprinsă între 31 decembrie 2005 și data aplicării articolelor 4 și 9 din acordul privind comerțul cu vin.(6) Prin urmare, ar trebui aprobat acordul sub forma unui schimb de scrisori.(7) În scopul de a facilita punerea în aplicare a acordului sub forma unui schimb de scrisori, Comisia ar trebui autorizată să adopte măsurile necesare pentru punerea în aplicare a acestuia, în conformitate cu procedura prevăzută de Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole [3], în special să prelungească, după caz, derogarea prevăzută de Regulamentul (CE) nr. 1037/2001,DECIDE:Articolul 1Acordul sub forma unui schimb de scrisori între Comunitatea Europeană și Statele Unite ale Americii privind problemele legate de comerțul cu vin (denumit în continuare "acordul") se aprobă în numele Comunității.Textul acordului se anexează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul prevăzut la articolul 1 prin care Comunitatea își asumă obligații.Articolul 3Comisia este autorizată să adopte, în conformitate cu procedura prevăzută la articolul 75 alineatul (2) din Regulamentul (CE) nr. 1493/1999, măsurile necesare pentru punerea în aplicare a acordului, în special să prelungească, după caz, derogarea prevăzută de Regulamentul (CE) nr. 1037/2001.Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 14 noiembrie 2005.Pentru ConsiliuPreședinteleT. Jowell[1] JO L 145, 31.5.2001, p. 12. Regulament astfel cum a fost modificat prin Regulamentul (CE) nr. 2324/2003 (JO L 345, 31.12.2003, p. 24).[2] JO L 128, 10.5.2001, p. 1. Regulament astfel cum a fost modificat ultima dată prin Regulamentul (CE) nr. 908/2004 (JO L 163, 30.4.2004, p. 56).[3] JO L 179, 14.7.1999, p. 1. Regulament astfel cum a fost modificat ultima dată prin Regulamentul (CE) nr. 1428/2004 (JO L 263, 10.8.2004, p. 7).--------------------------------------------------


title: 2011/94/UE: Decizia Consiliului din 25 mai 2010 privind semnarea acordului privind anumite aspecte ale serviciilor aeriene între Uniunea Europeană și Statele Unite Mexicane

text:
               12.2.2011

               RO

               Jurnalul Oficial al Uniunii Europene

               L 38/33

         DECIZIA CONSILIULUI
   din 25 mai 2010
   privind semnarea acordului privind anumite aspecte ale serviciilor aeriene între Uniunea Europeană și Statele Unite Mexicane
   (2011/94/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Prin decizia din 5 iunie 2003, Consiliul a autorizat Comisia să deschidă negocierile cu țări terțe în vederea înlocuirii anumitor dispoziții din acordurile bilaterale existente cu un acord la nivelul Uniunii.

               (2)

               Comisia a negociat, în numele Uniunii, un acord privind anumite aspecte ale serviciilor aeriene (denumit în continuare „acordul”) cu Statele Unite Mexicane, în conformitate cu mecanismele și directivele din anexa la decizia Consiliului din 5 iunie 2003.

               (3)

               Acordul negociat de către Comisie ar trebui semnat, sub rezerva încheierii acestuia la o dată ulterioară,

         ADOPTĂ PREZENTA DECIZIE:
   Articolul 1
   Se aprobă semnarea în numele Uniunii a Acordului privind anumite aspecte ale serviciilor aeriene între Uniunea Europeană și Statele Unite Mexicane, sub rezerva încheierii acordului menționat.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii, sub rezerva încheierii acestuia.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 mai 2010.

            Pentru Consiliu

            Președintele

         M. SEBASTIÁN

    ---documentbreak---

               12.2.2011

               RO

               Jurnalul Oficial al Uniunii Europene

               L 38/33

         ACORD
   privind anumite aspecte ale serviciilor aeriene între Uniunea Europeană și Statele Unite Mexicane
   UNIUNEA EUROPEANĂ,
   pe de o parte, și
   STATELE UNITE MEXICANE,
   pe de altă parte,
   (denumite în continuare „părțile”), conform competențelor lor respective,
   AVÂND ÎN VEDERE dispozițiile acordurilor bilaterale privind serviciile aeriene încheiate între diverse state membre ale Uniunii Europene și Statele Unite Mexicane,
   CONSTATÂND că, la 5 iunie 2003, statele membre ale Uniunii Europene au autorizat Comisia să modifice anumite dispoziții din acordurile lor bilaterale privind serviciile aeriene printr-un acord între Uniunea Europeană și țări terțe,
   CONSTATÂND că, în privința anumitor aspecte care pot fi incluse în acordurile bilaterale privind serviciile aeriene încheiate între statele membre ale Uniunii Europene și țări terțe, Uniunea Europeană are competență exclusivă,
   RECUNOSCÂND importanța actualizării relației dintre statele membre ale Uniunii Europene și Statele Unite Mexicane cu privire la serviciile aeriene, cu scopul de a oferi un temei juridic solid pentru serviciile aeriene dintre Uniunea Europeană și Statele Unite Mexicane și de a asigura continuitatea respectivelor servicii aeriene,
   SUBLINIIND interesul lor pentru promovarea liberei concurențe în domeniul serviciilor aeriene și pentru evitarea încheierii de acorduri de către companiile aeriene cu scopul de a împiedica, limita sau denatura concurența,
   CONSTATÂND că Uniunea Europeană nu are drept obiectiv compromiterea echilibrului dintre transportatorii aerieni ai Uniunii Europene și transportatorii aerieni ai Statelor Unite Mexicane, și nici modificarea dispozițiilor referitoare la drepturile de trafic din acordurile bilaterale existente privind serviciile aeriene,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În oricare dintre acordurile bilaterale enumerate în anexa I, trimiterile la resortisanții unui stat membru al Uniunii Europene care este parte la acordul respectiv se interpretează ca trimiteri la resortisanții statelor membre ale Uniunii Europene.
   (2)   În fiecare dintre acordurile enumerate în anexa I, trimiterile la transportatorii aerieni ai statului membru al Uniunii Europene care este parte la acordul respectiv se interpretează ca trimiteri la transportatorii aerieni desemnați de respectivul stat membru al Uniunii Europene.
   (3)   Prezentul acord modifică anumite dispoziții ale acordurilor bilaterale existente privind serviciile aeriene enumerate în anexa I, fără a afecta drepturile de trafic existente.
   Articolul 2
   Desemnarea de către un stat membru al Uniunii Europene
   (1)   Dispozițiile alineatelor (2) și (3) din prezentul articol înlocuiesc dispozițiile corespunzătoare ale articolelor enumerate în anexa II literele (a) și respectiv (b), în ceea ce privește desemnarea unui transportator aerian de un stat membru al Uniunii Europene, autorizațiile și permisele acordate acestuia de Statele Unite Mexicane și refuzul, revocarea, suspendarea sau limitarea autorizațiilor sau, respectiv, a permiselor transportatorului aerian.
   (2)   La primirea unei desemnări făcute de către un stat membru al Uniunii Europene, Statele Unite Mexicane acordă fără întârziere autorizațiile și permisele adecvate, cu condiția ca:

               (a)

               transportatorul aerian să fie stabilit pe teritoriul statului membru al Uniunii Europene care a efectuat desemnarea, în temeiul Tratatului privind Uniunea Europeană și al Tratatului privind funcționarea Uniunii Europene, și să dețină o licență de operare valabilă în conformitate cu legislația Uniunii Europene; și

               (b)

               statul membru al Uniunii Europene care a eliberat certificatul de operator aerian să efectueze și să mențină un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; și

               (c)

               transportatorul aerian să fie deținut, în mod direct sau prin intermediul unui acționariat majoritar, și să fie controlat efectiv de state membre ale Uniunii Europene ori de resortisanți ai acestor state membre sau de țările enumerate în anexa III ori de resortisanți ai acestor alte țări.

         (3)   Statele Unite Mexicane pot să refuze, să revoce, să suspende sau să limiteze autorizațiile sau permisele acordate unui transportator aerian desemnat de un stat membru al Uniunii Europene în cazul în care una dintre condițiile menționate la alineatul (2) nu este îndeplinită.
   La exercitarea drepturilor lor în temeiul prezentului alineat, Statele Unite Mexicane nu fac discriminări între transportatorii aerieni din Uniunea Europeană pe motive de naționalitate.
   Articolul 3
   Siguranța
   (1)   Dispozițiile alineatului (2) din prezentul articol completează dispozițiile articolelor enumerate în anexa II litera (c).
   (2)   Atunci când un stat membru al Uniunii Europene a desemnat un transportator aerian al cărui control reglementar este efectuat și menținut de către un alt stat membru al Uniunii Europene, drepturile care revin Statelor Unite Mexicane în temeiul dispozițiilor privind siguranța cuprinse în acordul încheiat între statul membru al Uniunii Europene care a desemnat transportatorul aerian și Statele Unite Mexicane se aplică în mod identic în ceea ce privește adoptarea, exercitarea sau menținerea normelor de siguranță de către celălalt stat membru al Uniunii Europene, precum și în ceea ce privește autorizația de operare a respectivului transportator aerian.
   Articolul 4
   Compatibilitatea cu regulile de concurență
   (1)   Niciunul dintre acordurile bilaterale dintre Statele Unite Mexicane și state membre ale Uniunii Europene nu poate:

               (a)

               să favorizeze adoptarea de acorduri între întreprinderi, decizii ale asociațiilor de întreprinderi sau practici concertate care împiedică, denaturează sau limitează concurența;

               (b)

               să întărească efectele unor astfel de acorduri, decizii sau practici concertate; sau

               (c)

               să delege unor operatori economici privați responsabilitatea de a lua măsuri care împiedică, denaturează sau limitează concurența.

         (2)   Orice dispoziții ale acordurilor bilaterale enumerate în anexa I care sunt incompatibile cu alineatul (1) nu se aplică.
   Articolul 5
   Anexele la acord
   Anexele la prezentul acord fac parte integrantă din acesta.
   Articolul 6
   Revizuirea și modificarea
   Părțile pot, în orice moment, să revizuiască sau să modifice de comun acord, în scris, prezentul acord. Aceste modificări intră în vigoare în conformitate cu procedura stabilită la articolul 7 alineatul (1) din prezentul acord.
   Articolul 7
   Intrarea în vigoare
   (1)   Prezentul acord intră în vigoare după treizeci (30) de zile de la data ultimei notificări prin care părțile și-au comunicat reciproc, în scris, pe căi diplomatice, că procedurile lor interne necesare în acest scop au fost încheiate.
   (2)   Prezentul acord se aplică acordurilor bilaterale enumerate în anexa I litera (b) odată ce acestea au intrat în vigoare.
   (3)   Prezentul acord se aplică cu prioritate în cazul existenței unei diferențe între dispozițiile prezentului acord și cele ale acordurilor bilaterale enumerate în anexa I.
   Articolul 8
   Încetarea efectelor acordului
   (1)   În cazul în care unul dintre acordurile bilaterale enumerate în anexa I încetează să mai producă efecte, toate dispozițiile prezentului acord care se referă la acordul menționat încetează să mai producă efecte la aceeași dată.
   (2)   În cazul în care toate acordurile bilaterale enumerate în anexa I încetează să mai producă efecte, prezentul acord încetează să mai producă efecte la aceeași dată cu ultimul dintre aceste acorduri.

      DREPT PENTRU CARE, subsemnații, pe deplin autorizați, semnează prezentul acord.
      Încheiat în dublu exemplar la Bruxelles la cincisprezece decembrie două mii zece, în limbile bulgară, spaniolă, cehă, daneză, germană, estonă, greacă, engleză, franceză, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, finlandeză și suedeză, fiecare dintre aceste texte fiind autentic. În cazul unor divergențe, textul în limba spaniolă prevalează asupra celorlalte versiuni.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Съединените мексикански щати
         Por los Estados Unidos Mexicanos
         Za Spojené státy mexické
         For De Forenede Mexicanske Stater
         Für die Vereinigten Mexikanischen Staaten
         Mehhiko Ühendriikide nimel
         Για τις Ηνωμένες Πολιτείες του Μεξικού
         For the United Mexican States
         Pour les Etats-Unis mexicains
         Per gli Stati Uniti messicani
         Meksikas Savienoto Valstu vārdā –
         Meksikos Jungtinių Valstijų vardu
         A Mexikói Egyesült Államok részéről
         Għall-Istati Uniti Messikani
         Voor de Verenigde Mexicaanse Staten
         W imieniu Meksykańskich Stanów Zjednoczonych
         Pelos Estados Unidos Mexicanos
         Pentru Statele Unite Mexicane
         Za Spojené štáty mexické
         Za Združene države mehike
         Meksikon yhdysvaltojen puolesta
         För Mexikos förenta stater

   ANEXA I

      LISTA ACORDURILOR BILATERALE MENțIONATE LA ARTICOLUL 1 DIN PREZENTUL ACORD

               (a)

               Acorduri privind serviciile aeriene între Statele Unite Mexicane și statele membre ale Uniunii Europene care, la data semnării prezentului acord, au fost încheiate și/sau semnate:

                           —

                           Acordul privind transportul aerian dintre Guvernul Statelor Unite Mexicane și Guvernul Federal al Austriei, semnat la Viena (Austria) la 27 martie 1995, denumit în continuare „Acordul Mexic-Austria”;

                           —

                           Acordul privind transportul aerian dintre Guvernul Statelor Unite Mexicane și Guvernul Regatului Belgiei, semnat la Ciudad de Mexico la 26 aprilie 1999, denumit în continuare „Acordul Mexic-Belgia”;

                           —

                           Acordul privind transportul aerian dintre Guvernul Statelor Unite Mexicane și Guvernul Republicii Federative Cehe și Slovace, semnat la Ciudad de Mexico la 14 august 1990, denumit în continuare „Acordul Mexic-Republica Cehă”;

                           —

                           Acordul privind transportul aerian dintre Guvernul Statelor Unite Mexicane și Guvernul Republicii Franceze, semnat la Paris (Franța) la 18 mai 1993, modificat prin Acordul de modificare și completare a Acordului privind transportul aerian dintre Guvernul Statelor Unite Mexicane și Guvernul Republicii Franceze, încheiat la Paris și Ciudad de Mexico prin schimbul de note din 13 ianuarie și 4 februarie 2004, denumit în continuare „Acordul Mexic-Franța”;

                           —

                           Acordul privind transportul aerian dintre Statele Unite Mexicane și Republica Federală Germania, semnat la Ciudad de Mexico la 8 martie 1967, denumit în continuare „Acordul Mexic-Germania”;

                           —

                           Acordul privind transportul aerian dintre Statele Unite Mexicane și Republica Italiană, semnat la Ciudad de Mexico la 23 decembrie 1965, modificat prin Acordul de modificare și completare a Acordului privind transportul aerian dintre Statele Unite Mexicane și Republica Italiană din 23 decembrie 1965, încheiat la Roma (Italia) prin schimbul de note din 2 august și 7 decembrie 2004, denumit în continuare „Acordul Mexic-Italia”;

                           —

                           Acordul dintre Guvernul Statelor Unite Mexicane și Guvernul Marelui Ducat al Luxemburgului privind transportul aerian, semnat la Ciudad de Mexico la 19 martie 1996, denumit în continuare „Acordul Mexic-Luxemburg”;

                           —

                           Acordul privind transportul aerian dintre Statele Unite Mexicane și Guvernul Regatului Țărilor de Jos, semnat la Ciudad de Mexico la 6 decembrie 1971, modificat prin Acordul de modificare a Acordului privind transportul aerian din 6 decembrie 1971 dintre Guvernul Statelor Unite Mexicane și Guvernul Regatului Țărilor de Jos, încheiat la Ciudad de Mexico prin schimbul de note din 24 august 1992, denumit în continuare „Acordul Mexic-Țările de Jos”;

                           —

                           Acordul privind serviciile aeriene dintre Guvernul Statelor Unite Mexicane și Guvernul Republicii Polone, semnat la Ciudad de Mexico la 11 octombrie 1990, denumit în continuare „Acordul Mexic-Polonia”;

                           —

                           Acordul privind transportul aerian civil dintre Guvernele Mexicului și Portugaliei, semnat la Lisabona (Portugalia) la 22 octombrie 1948, denumit în continuare „Acordul Mexic-Portugalia”;

                           —

                           Acordul privind transportul aerian dintre Guvernul Statelor Unite Mexicane și Guvernul Regatului Spaniei, semnat la Ciudad de Mexico la 21 noiembrie 1978, denumit în continuare „Acordul Mexic-Spania”;

                           —

                           Acordul dintre Guvernul Statelor Unite Mexicane și Guvernul Regatului Unit al Marii Britanii și Irlandei de Nord privind serviciile aeriene, semnat la Ciudad de Mexico la 18 noiembrie 1988, denumit în continuare „Acordul Mexic-Regatul Unit”.

               (b)

               Acorduri privind serviciile aeriene dintre Statele Unite Mexicane și statele membre ale Uniunii Europene care nu au intrat încă în vigoare la data semnării prezentului acord:

                           —

                           Acordul privind transportul aerian dintre Statele Unite Mexicane și Spania, semnat la Madrid (Spania) la 8 aprilie 2003.

         ANEXA II

      LISTA ARTICOLELOR DIN ACORDURILE ENUMERATE ÎN ANEXA I ȘI MENȚIONATE LA ARTICOLELE 2 ȘI 3 DIN PREZENTUL ACORD

               (a)

               Desemnarea de către un stat membru:

                           —

                           articolul 3 din Acordul Mexic-Austria;

                           —

                           articolul 3 din Acordul Mexic-Belgia;

                           —

                           articolul 3 din Acordul Mexic-Republica Cehă;

                           —

                           articolul 3 din Acordul Mexic-Franța;

                           —

                           articolul 3 din Acordul Mexic-Germania;

                           —

                           articolul 3 din Acordul Mexic-Italia;

                           —

                           articolul 3 din Acordul Mexic-Luxemburg;

                           —

                           articolul 3 din Acordul Mexic-Țările de Jos;

                           —

                           articolul 3 din Acordul Mexic-Polonia;

                           —

                           articolul II din Acordul Mexic-Portugalia;

                           —

                           articolul 3 din Acordul Mexic-Spania;

                           —

                           articolul 4 din Acordul Mexic-Regatul Unit.

               (b)

               Refuzul, revocarea, suspendarea sau limitarea autorizațiilor ori a permiselor:

                           —

                           articolul 4 din Acordul Mexic-Austria;

                           —

                           articolul 5 din Acordul Mexic-Belgia;

                           —

                           articolul 4 din Acordul Mexic-Republica Cehă;

                           —

                           articolul 4 din Acordul Mexic-Franța;

                           —

                           articolul 4 prima teză din Acordul Mexic-Germania;

                           —

                           articolul 4 din Acordul Mexic-Italia;

                           —

                           articolul 4 din Acordul Mexic-Luxemburg;

                           —

                           articolul 4 din Acordul Mexic-Țările de Jos;

                           —

                           articolul 4 din Acordul Mexic-Polonia;

                           —

                           articolul VII din Acordul Mexic-Portugalia;

                           —

                           articolul 4 din Acordul Mexic-Spania;

                           —

                           articolul 5 din Acordul Mexic-Regatul Unit.

               (c)

               Siguranța:

                           —

                           articolul 6 din Acordul Mexic-Austria;

                           —

                           articolul 7 din Acordul Mexic-Belgia;

                           —

                           articolul 6 din Acordul Mexic-Republica Cehă;

                           —

                           articolul 6a din Acordul Mexic-Franța;

                           —

                           articolul 6a din Acordul Mexic-Italia;

                           —

                           articolul 6 din Acordul Mexic-Luxemburg;

                           —

                           articolul 6 din Acordul Mexic-Țările de Jos;

                           —

                           articolul V din Acordul Mexic-Portugalia;

                           —

                           articolul 8 din Acordul Mexic-Regatul Unit.

         ANEXA III

      LISTA CELORLALTE STATE MENȚIONATE LA ARTICOLUL 2 DIN PREZENTUL ACORD

               (a)

               Republica Islanda (în temeiul Acordului privind Spațiul Economic European);

               (b)

               Principatul Liechtenstein (în temeiul Acordului privind Spațiul Economic European);

               (c)

               Regatul Norvegiei (în temeiul Acordului privind Spațiul Economic European);

               (d)

               Confederația Elvețiană (în temeiul Acordului dintre Comunitatea Europeană și Confederația Elvețiană privind transportul aerian).


title: Decizia Consiliului din 25 iulie 1983 privind aderarea Comunității la Convenția privind pescuitul și conservarea resurselor vii din Marea Baltică și Strâmtorile Beltul Mic și Beltul Mare, astfel cum a fost modificată ultima dată prin Protocolul la Conferința reprezentanților statelor părți la convenție, semnat la Varșovia, la 11 noiembrie 1982

text:
               04/Volumul 01

               RO

               Jurnalul Ofícial al Uniunii Europene

               67

         31983D0414

               L 237/4

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 25 iulie 1983
   privind aderarea Comunității la Convenția privind pescuitul și conservarea resurselor vii din Marea Baltică și Strâmtorile Beltul Mic și Beltul Mare, astfel cum a fost modificată ultima dată prin Protocolul la Conferința reprezentanților statelor părți la convenție, semnat la Varșovia, la 11 noiembrie 1982
   (83/414/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Adunării parlamentare (2),
   întrucât gestionarea și conservarea resurselor vii din Marea Baltică și Strâmtorile Beltul Mic și Beltul Mare necesită o reglementare internațională;
   întrucât, în acest scop, a fost semnată la Gdansk, la 13 septembrie 1973, o Convenție privind pescuitul și conservarea resurselor vii din Marea Baltică și Strâmtorile Beltul Mic și Beltul Mare, denumită în continuare „Convenția de la Gdansk” și care a intrat în vigoare la 28 iulie 1974;
   întrucât doar Comunitatea are competența necesară pentru a lua măsuri de conservare a resurselor vii din mare nu doar autonom, ci și prin angajamente contractuale cu țări terțe și în cadrul organizațiilor internaționale;
   întrucât cele două state membre care sunt părți contractante la Convenția de la Gdansk, și anume Regatul Danemarcei și Republica Federală Germania, au prezentat, în 1977, guvernului polonez, depozitar al convenției, propuneri de modificare a acesteia pentru a permite aderarea Comunității;
   întrucât statele părți la Convenția de la Gdansk au semnat, la 11 noiembrie 1982, un protocol care conține propuneri de modificare a Convenției, printre altele, propunerea danezo-germană menționată anterior;
   întrucât modificările în cauză vor intra în vigoare la 90 de zile după ce guvernul depozitar a primit notificări de acceptare a modificărilor de la toate părțile; întrucât, după intrarea în vigoare a modificărilor, Comunitatea poate adera la Convenția de la Gdansk;
   întrucât, pentru a contribui la conservarea resurselor vii din regiunea care face obiectul Convenției de la Gdansk și în care își desfășoară activitatea pescari din cadrul Comunității, este necesară aderarea Comunității la convenție,
   DECIDE:
   Articolul 1
   Aderarea Comunității Economice Europene la Convenția privind pescuitul și conservarea resurselor vii din Marea Baltică și Strâmtorile Beltul Mic și Beltul Mare, modificată prin Protocolul la Conferința reprezentanților statelor părți la convenție, semnat la Varșovia, la 11 noiembrie 1982, se aprobă de către Comunitate.
   Textele convenției și protocolului sunt anexate la prezenta decizie.
   Articolul 2
   Președintele Consiliului depune instrumentul de aderare la Guvernul Republicii Populare Polone conform articolului XVIII din convenție (3).
   Articolul 3
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 25 iulie 1983.

            Pentru Consiliu

            Președintele

         C. SIMITIS

      (1)  JO C 117, 30.4.1983, p. 4.

      (2)  Aviz emis la 8 iulie 1983 (nepublicat încă în Jurnalul Oficial).

      (3)  Data intrării în vigoare a convenției pentru Comunitate va fi publicată în Jurnalul Oficial al Comunităților Europene de către Secretariatul General al Consiliului.


title: Decizia Consiliului și a Comisiei din 23 februarie 2004 privind încheierea Acordului de stabilizare și de asociere între Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte

text:
Anunţ juridic important

|

32004D0239

Jurnalul Oficial L 084 , 20/03/2004 p. 0001 - 0002 ediţie specială în limba cehă capitol 11 volum 50 p. 196  - 197 ediţie specială în limba estonă capitol 11 volum 50 p. 196  - 197 ediţie specială în limba maghiară capitol 11 volum 50 p. 196  - 197 ediţie specială în limba lituaniană capitol 11 volum 50 p. 196  - 197 LV.ES capitol 11 volum 50 p. 196  - 197 MT.ES capitol 11 volum 50 p. 196  - 197 PL.ES capitol 11 volum 50 p. 196  - 197 SK.ES capitol 11 volum 50 p. 196  - 197 ediţie specială în limba slovenă capitol 11 volum 50 p. 196  - 197

		20040223Decizia Consiliului și a Comisieidin 23 februarie 2004privind încheierea Acordului de stabilizare și de asociere între Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte(2004/239/CE, Euratom)CONSILIUL UNIUNII EUROPENE,COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf ultima teză și articolul 300 alineatul (3) al doilea paragraf [1],având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere propunerea Comisiei [2],având în vedere avizul conform al Parlamentului European [3],având în vedere aprobarea Consiliului acordată în temeiul articolului 101 din Tratatul de instituire a Comunității Europene a Energiei Atomice,întrucât:(1) Acordul de stabilizare și de asociere între Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, a fost semnat, în numele Comunității Europene, la Luxemburg, la 9 aprilie 2001, în conformitate cu Decizia Consiliului din 4 aprilie 2001 sub rezerva încheierii sale.(2) Dispozițiile comerciale ale prezentului acord au un caracter excepțional, care ține de politica pusă în aplicare în cadrul procesului de stabilizare și de asociere, și nu constituie, pentru Uniunea Europeană, un precedent în domeniul politicii comerciale a Comunității în raport cu state terțe, altele decât țările din Balcanii Occidentali.(3) Dispozițiile prezentului acord, care intră sub incidența părții a treia titlul IV din Tratatul de instituire a Comunității Europene, instituie obligații pentru Regatul Unit și Irlanda, în calitate de părți contractante distincte, și nu în calitate de state membre ale Comunității Europene până la momentul la care Regatul Unit sau Irlanda notifică Fostei Republici Iugoslave a Macedoniei că se obligă la respectarea lor în calitate de stat membru al Comunității Europene, în conformitate cu Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene. Aceleași dispoziții se aplică Danemarcei în conformitate cu Protocolul privind poziția Danemarcei anexat la tratatele menționate anterior.(4) Acordul trebuie aprobat,DECID:Articolul 1Acordul de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, anexele și protocoalele anexate, precum și declarațiile atașate la actul final se aprobă în numele Comunității Europene și al Comunității Europene a Energiei Atomice.Textele menționate în primul paragraf sunt atașate la prezenta decizie.Articolul 2(1) Poziția pe care o adoptă Comunitatea în cadrul Consiliului de stabilizare și de asociere și în cadrul Comitetului de stabilizare și asociere, în cazul în care acesta din urmă este abilitat de către Consiliul de stabilizare și asociere să acționeze, este stabilită de către Consiliu, la propunerea Comisiei sau, după caz, de către Comisie, în conformitate cu dispozițiile relevante din tratate.(2) În conformitate cu articolul 109 din Acordul de stabilizare și de asociere, Președintele Consiliului prezidează Consiliul de stabilizare și de asociere. Un reprezentant al Comisiei prezidează Comitetul de stabilizare și de asociere, în conformitate cu regulamentul acestuia.(3) Decizia de a publica deciziile Consiliului de stabilizare și pe cele ale Comitetului de stabilizare și de asociere în Jurnalul Oficial al Uniunii Europene este luată, de la caz la caz, de către Consiliu, respectiv de către Comisie.Articolul 3Președintele Consiliului este autorizat să desemneze persoana (persoanele) abilitată (abilitate) să depună în numele Comunității Europene actul de notificare prevăzut la articolul 127 din acord. Președintele Comisiei depune actele de notificare menționate, în numele Comunității Europene a Energiei Atomice.Adoptată la Bruxelles, 23 februarie 2004.Pentru ConsiliuPreședinteleB. CowenPentru ComisiePreședinteleRomano Prodi[1] Comunitatea europeană a preluat toate drepturile și obligațiile CECO după expirarea acesteia la 23 iulie 2002 (JO L 194, 23.7.2002, p. 35).[2] JO C 213 E, 31.7.2001, p. 23.[3] JO C 27 E, 31.1.2002, p. 59.--------------------------------------------------


title: Decizia 2012/812/PESC a Consiliului din 20 decembrie 2012 de modificare a Poziției comune 2003/495/PESC cu privire la Irak

text:
               21.12.2012

               RO

               Jurnalul Oficial al Uniunii Europene

               L 352/54

         DECIZIA 2012/812/PESC A CONSILIULUI
   din 20 decembrie 2012
   de modificare a Poziției comune 2003/495/PESC cu privire la Irak
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 7 iulie 2003, Consiliul a adoptat Poziția comună 2003/495/PESC cu privire la Irak (1), în cadrul punerii în aplicare a Rezoluției 1483 (2003) a Consiliului de Securitate al Organizației Națiunilor Unite (CSONU).

               (2)

               La 15 decembrie 2010, CSONU a adoptat Rezoluția 1956 (2010), prin care se prevede că toate sumele din Fondul de Dezvoltare pentru Irak ar trebui transferate în contul sau conturile guvernului irakian destinate regimurilor succesoare și că Fondul de Dezvoltare pentru Irak ar trebui să fie desființat cel târziu la 30 iunie 2011.

               (3)

               Prin urmare, Poziția comună 2003/495/PESC ar trebui să fie modificată pentru a permite transferul de fonduri înghețate, de alte active financiare sau de alte resurse economice către regimurile succesoare Fondului de Dezvoltare pentru Irak instituite de Guvernul Irakului în condițiile prevăzute în Rezoluțiile 1483 (2003) și 1956 (2010) ale Consiliului de Securitate.

               (4)

               Poziția comună 2003/495/PESC ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Articolul 2 din Poziția comună 2003/495/PESC se înlocuiește cu următorul text:

      „Articolul 2
      Toate fondurile sau alte active financiare sau resurse economice:

                  (a)

                  ale precedentului guvern irakian sau ale organelor, întreprinderilor sau instituțiilor publice ale acestuia situate în afara Irakului la data de 22 mai 2003, desemnate de către comitetul instituit în temeiul Rezoluției 661 (1990) a Consiliului de Securitate; sau

                  (b)

                  care au fost scoase din Irak sau dobândite de către Saddam Hussein sau de alți înalți oficiali ai fostului regim irakian sau de membri apropiați ai familiei acestora, inclusiv entitățile aparținând acestor persoane sau altor persoane acționând în numele acestora sau potrivit instrucțiunilor lor sau care se află sub controlul direct sau indirect al acestora, desemnați de către comitetul instituit în temeiul Rezoluției 661 (1990) a Consiliului de Securitate,

            sunt înghețate fără întârziere și, cu excepția cazului în care aceste fonduri sau alte active financiare sau resurse economice au făcut ele însele obiectul unei măsuri sau al unei decizii judiciare, administrative sau arbitrale, caz în care se poate face uz de acestea în vederea executării acestei măsuri sau decizii, statele membre le transferă de îndată regimurilor succesoare Fondului de Dezvoltare pentru Irak instituite de Guvernul Irakului, în conformitate cu condițiile stabilite de Rezoluțiile 1483 (2003) și 1956 (2010) ale Consiliului de Securitate.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 20 decembrie 2012.

            Pentru Consiliu

            Președintele

         E. FLOURENTZOU

      (1)  JO L 169, 8.7.2003, p. 72.